ตลาดหุ้นเอเชียร่วงลงเช้านี้ หลังเฟดส่งสัญญาณขึ้นดอกเบี้ย
ตลาดหุ้นเอเชียปรับตัวลดลงในช่วงเช้าวันนี้ ตามทิศทางของดัชนีดาวโจนส์ตลาดหุ้นนิวยอร์กที่ปิดร่วงลงกว่า 250 จุดเมื่อคืนนี้ (12 พ.ย.) เนื่องจากนักลงทุนมีความวิตกกังวลหลังจากที่นายเจมส์ บูลลาร์ด ประธานธนาคารกลางสหรัฐ (เฟด) สาขาเซนต์หลุยส์ ส่งสัญญาณขึ้นดอกเบี้ย ขณะที่หุ้นกลุ่มพลังงานและวัสดุอ่อนตัวลง
13 พ.ย. 2558

ตลาดหุ้นเอเชียปรับตัวลดลงในช่วงเช้าวันนี้ ตามทิศทางของดัชนีดาวโจนส์ตลาดหุ้นนิวยอร์กที่ปิดร่วงลงกว่า 250 จุดเมื่อคืนนี้ (12 พ.ย.) เนื่องจากนักลงทุนมีความวิตกกังวลหลังจากที่นายเจมส์ บูลลาร์ด ประธานธนาคารกลางสหรัฐ (เฟด) สาขาเซนต์หลุยส์ ส่งสัญญาณขึ้นดอกเบี้ย ขณะที่หุ้นกลุ่มพลังงานและวัสดุอ่อนตัวลง
ดัชนี MSCI Asia Pacific ร่วงลง 0.6% แตะ 132.81 จุด เมื่อเวลาประมาณ 9.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 19,495.26 จุด ลดลง 202.51 จุด, ดัชนี SSE Composite ตลาดหุ้นจีนเปิดวันนี้ที่ 3,600.76 จุด ลดลง 32.14 จุด, ดัชนี HSI ตลาดหุ้นฮ่องกงเปิดวันนี้ที่ 22,494.09 จุด ลดลง 394.83 จุด, ดัชนี TAIEX ตลาดหุ้นไต้หวันเปิดวันนี้ที่ 8,402.11 จุด ลดลง 25.98 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,975.97 จุด ลดลง 17.39 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,938.69 จุด ลดลง 20.32 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,663.93 จุด เพิ่มขึ้น 0.73 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 6,900.36 จุด ลดลง 9.46 จุด
ทั้งนี้ นายเจมส์ บูลลาร์ด ประธานเฟดสาขาเซนต์หลุยส์ กล่าวว่า เฟดควรออกจากนโยบายที่กำหนดให้คงอัตราดอกเบี้ยไว้ใกล้ 0% เนื่องจากนโยบายดังกล่าวได้บรรลุผลส่วนใหญ่ตามที่ต้องการแล้ว